Polisie-verslag: ‘Wolf is skaapwagter’Voorblad van die verslag Die 100 voorvalle waarop daar in die verslag gefokus word: AfriForum meen dat die nasionale polisiekommissaris, generaal Riah Phiyega, een van die hoofredes vir die Suid-Afrikaanse Polisiediens (SAPD) se agteruitgang is. “Is dit moontlik dat ongeveer 1 uit elke 100 polisiebeamptes ŉ kriminele rekord het? Die Broken Blue Line-verslag sê presies waarom die polisie misluk in die beveiliging van ons land se mense,” het Ian Cameron, AfriForum se hoof van gemeenskapveiligheid, gesê. Frans Cronjé, uitvoerende hoof van die SAIR, het gesê dié projek was een van die mees ontstellende wat sy organisasie nog onderneem het. “Jy sou verwag dat die polisie gemeenskappe beskerm deur kriminele elemente te infiltreer. In ons land is daar baie bewyse dat kriminele elemente die polisie geïnfiltreer het,” het Cronjé gesê. Die verslag het onder meer die volgende bevind: AfriForum het die volgende beleidsvoorstelle en veranderinge aanbeveel: Die polisie het hom intussen van die verslag gedistansieer. Volgens lt.genl. Solomon Makgale, nasionale woordvoerder van die polisie, het Phiyega vroeër in Januarie met AfriForum en die SAIR vergader oor die verslag. Sy het dit toe glo duidelik gemaak dat die metodologie wat in die verslag gebruik is “fundamenteel gebrekkig” is en dat die SAPD nooit by die verslag betrek is nie hoewel die verslag oor die organisasie is. “Die verslag bevat gevaarlike veralgemenings wat blykbaar meestal gebaseer is op berigte in die media, onderhoude met joernaliste en ‘n vorm van betrokkenheid van die onafhanklike polisie-ondersoekdirektoraat (Opod),” het Makgale gesê. Klik hier vir die volledige verslag.